text: 1970–1980-ci illərdə beynəlxalq gey hüquqları hərəkatı 1930-cu illərdən bəri ilk dəfə Sovet Rusiyasındakı vəziyyətə diqqət çəkdi. Homoseksualların təqib edilməsi SSRİ-də insan hüquqlarının pozulmasının bir hissəsi kimi qəbul olunmağa başladı. 1977-ci ildə italyan fəal Ancelo Pezana SSRİ-yə gəldi və alim A. D. Saxarovu geylərin təqibinə qarşı çıxış etməyə çağırdı, lakin o, bunu etməkdən qorxdu. İmtinadan sonra A. Pezana Moskvada təkbaşına etiraz aksiyası keçirtdi. Elə həmin il G. N. Trifonovun həbsxanadan yazdığı "Açıq məktub" bir sıra xarici nəşrlərdə dərc olundu. Yazıçı orada sovet cəmiyyətində homoseksuallara qarşı yönəlmiş "axmaq, yalan, qəddar və kinli" münasibətdən bəhs edib. 1983-cü ildə A. Zarembanın rəhbərlik etdiyi ilk sovet gey-lezbiyan hüquq müdafiə təşkilatı " Mavi Laboratoriya " yaradıldı, lakin 1986-cı ildə DTK-nın təzyiqi ilə təşkilat dağıldı.